Hotel Atmosphera Na Kamennoostrovskom 43 3*, Saint Petersburg
Inn Da Vinci 2*, Saint Petersburg
Hostel Gamak, Saint Petersburg Versindaba » Blog Archive » Nuwe publikasie: Nagblind (Francis Grobler)
Francis Grobler skuif die sluier van ’n verskuilde wêreld met ŉ afgerigte werklikheid en konformiteite oop met ’n moderne benadering tot digkuns. Die digbundel se outentieke benadering dra by tot ‘n skaars, maar nodige kommoditeit in Afrikaanse poësie.
Nagblind is ’n kragtige, eiesoortige en eenmalige leserservaring. Die woord word verhelder deur retoriek en metafore wat vonk en word sterk beeldend verwoord. Dit delf in die geestelike dimensie en verfyn en rond die eindproduk tot ’n “andersheid” af wat ver verby die grense van konvensies gaan en aan die geskrewe woord ’n nuwe betekenis gee.
Nagblind breek behoorlik die skedels tot nuwe denke.
Francis J Grobler is ’n spelterapeut, eggenote en ma van drie seuns. Sy is ook ’n kunstenaar, liriekskrywer en besigheidsvrou in ’n kommersiële saai, vee-en-wildboerdery. Sy bekwaam haarself as onderwyseres en opvoedkundige kinesioloog. Haar debuutbundel verskyn in 2007, waarna andere volg. In 2019 word sy as algehele wenner aangewys deur die Genootskap van Handhawing van Afrikaans en verower die NP van Wyk Louw-prys. Sy woon op ’n plaas naby Bethal.
Tuesday, February 25th, 2020 | Uncategorized.